钦定古今图书集成/明伦汇编/家范典/第082卷 > 春秋四传 > 《夫人子氏薨》
## 钦定古今图书集成/明伦汇编/家范典/第082卷 > 春秋四传 > 《夫人子氏薨》

《春秋》隐公二年“冬十有二月乙卯，夫人子氏薨。”
《公羊传》夫人子氏者何？隐公之母也。何以不书葬？成
公意也。何成乎公之意，子将不终为君，故母亦不终
为夫人也。

《穀梁传》：“夫人薨，不地夫人者，隐之妻也。卒而不书葬，
夫人之义，从君者也。”

胡传：“按：《穀梁子》曰：‘夫人子氏者，隐之妻也。卒而不书
葬，夫人之义，从君者也。邦君之妻，国人称之曰小君。
卒则书薨，以明齐也；先卒则不书葬，以明顺也。有夫
妇然后有父子，有父子然后有君臣，夫妇，人伦之大
本也。《春秋》之始于子氏书薨不书葬，明示大伦。苟知
其义，则夫夫、妇妇而家道正矣’。”

〈大全〉程子曰：隐公，夫人也。薨，上坠之声。诸侯国内称之。小君同妇人，从夫者也。公在，故不书葬，于此见夫妇之义矣。陈氏曰：“隐、桓之母，俱不得为夫人，则嫡庶之义明；隐妻得为夫人，则君臣之分定。”